section_heading: Pogon bez zupčanika
paragraph_text: Enerconove vjetroturbine imaju neke posebne specifikacije i koncept rada. Poznati su po svom inovativnom konceptu pogona bez zupčanika. Manji broj rotirajućih komponenti smanjuje oštećenja materijala istovremeno povećavajući vijek trajanja svih dijelova. Rotor i generator su direktno povezani, tvoreći cjelinu bez uporabe zupčanika. U usporedbi s klasičnim sustavima gdje postoji pogon sa zupčanicima, Enerconov sustav prijenosa zahtijeva samo dva sporo rotirajuća valjkasta ležaja zbog sporo rotirajućeg direktnog pogona.